Når du har funnet ut hva og hvem, er det på tide å bli enig om hvordan. Du må finne den mest hensiktsmessige måten som ledergruppen kan arbeide på for å skape de ønskede resultatene. Du må sørge for at gruppen holder seg til de sakene som legges frem slik at dialogen blir fokusert. Unngå avsporinger! Vær åpen for (og oppmuntre til) saklig uenighet og oppgavekonflikt. Da kan dere belyse flere sider av saken, og i mange tilfeller få en dypere analyse. Det som derimot kan ødelegge eller gjøre ledergruppen mindre effektiv er personkonflikter.